## El director general de Costes defén la formació en 'big data' i noves tecnologies per a la seua aplicació al sector de la logística

*** Vicente Martínez Mus participa en la IV Trobada Logística de Florida Grup Educatiu que s'ha celebrat este dimarts a València**

El director general de Costes, Ports i Aeroports de la Conselleria de Medi Ambient, Aigua, Infraestructures i Territori, Vicente Marínez Mus, ha defés “la necessària transferència de coneixement per a formar professionals del sector de la logística, aconseguir més eficiència en el sector i ser més competitius”.

Martínez Mus s'ha expressat en estos termes durant la seua intervenció en l'obertura de la IV Trobada Logística de Florida Grup Educatiu que s'ha celebrat este dimarts a València. Un fòrum en el qual ha reclamat més formació en aspectes com les noves tecnologies i una adaptació constant dels perfils professionals a estos nous escenaris i contextos. “Ens trobem davant d'un punt d'inflexió que requerix una adaptació dels perfils professionals als nous escenaris i contextos com la irrupció del *big data* aplicat a la logística i el transport”.

En este sentit, ha valorat el treball dels centres educatius valencians, com Florida Universitària. “És essencial que la formació s'adapte a les necessitats de la societat. I, en este cas, és essencial per a gestionar amb més eficiència els canals que el client preferix, millorar els inventaris i ser més eficaços en l'optimització de les rutes de transport. Estes són només importants àrees de millora que, gràcies a la formació, ens ajudaran a garantir el lideratge d'este sector”, ha finalitzat.

Fecha: 12/12/2023